Eloy Fariña Núñez heñoiva’ekue Humaitá (Ñe’êmbuku), Paraguáy retâme; 25 jasypoteî 1885-pe; ha omanókuri Buenos Aires-pe (Argentina), 3 jasyteî 1929-pe. Fariña Núñez niko ñe’êpapára ha haihára katupyry. Hembiapoita apytépe jajuhukuaa ko Canto Secular ha’éva ñe’êpoty ipukuvéva ñande reko rehegua. Ha’e ohaíkuri upéva omomba’eguasúvo umi ñanemba’etéva guive, Ñorairô Guasu (1865-1870) opa riremínte. Ko ñe’êpoty rupive Fariña Núñez ombohetia’esékuri ñane retâyguakuérape oñeha’âva’ekue, upèrô, omoakârapu’âjey ñane retâ ñorairô jetu’uete rire.